Πως θα σου φαινόταν εάν σου δινόταν η ευκαιρία να παράγεις μόνος σου το ρεύμα που καταναλώνεις στο σπίτι σου, εξοικονομώντας ένα σημαντικό ποσό των οικογενειακών σου δαπανών και αυξάνοντας ταυτόχρονα και την αξία του ακινήτου σου; Και εάν, επιπλέον, η ενέργεια που θα χρησιμοποιούσες ήταν φιλική στο περιβάλλον, συμβάλλοντας με τον τρόπο αυτό στην αντιμετώπιση της κλιματικής αλλαγής;

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Μόνο η Ελλάδα ανταποκρίνεται θετικά στο γερμανικό αίτημα για επαναπροωθήσεις, σύμφωνα με ρεπορτάζ που μεταδίδει η Deutsche Welle. Αρνητικές παραμένουν Αυστρία και Ιταλία. Μετά την Αλβανία και η ΠΓΔΜ αρνείται μόνιμα κέντρα ασύλου στο έδαφός της.Σε συνεντεύξεις τους σε γερμανικά μέσα ενημέρωσης οι υπουργοί Εξωτερικών Νίκος Κοτζιάς (Spiegel-Online) και ο υπουργός Μεταναστευτικής Πολιτικής Δημήτρης Βίτσας (Frankfurter Allgemeine Zeitung) διαβεβαιώνουν πως η Ελλάδα έχει την πρόθεση να υπογράψει συμφωνία με τη Γερμανία για τις επαναπροωθήσεις προσφύγων. Μάλιστα ο κ. Βίτσας εξέφρασε την άποψη ενδεχομένως η συμφωνία να κλείσει και πριν τα τέλη Ιουλίου.Ο Γερμανός υπουργός Εσωτερικών Χορστ Ζεεχόφερ με τον οποίο πρόκειται να συναντηθεί ο κ. Βίτσας στο πλαίσιο της διήμερης συνόδου των υπουργών Εσωτερικών της ΕΕ στο Ίνσμπρουκ της Αυστρίας έχει εκφράσει την ελπίδα οι συμφωνίες με την Ελλάδα όπως και με την Αυστρία αλλά και την Ιταλία να υπογραφούν ως τις αρχές Αυγούστου. Γεγονός είναι όμως ότι προς το παρόν μόνο η Αθήνα ανταποκρίνεται θετικά στο γερμανικό αίτημα. Από τη χθεσινοβραδινή συνάντηση του κ. Ζεεχόφερ με τον Ιταλό ομόλογο Ματέο Σαλβίνι όσο και από τη συνάντηση Ζεεχόφερ, Σαλβίνι και του υπουργού Εσωτερικών της Αυστρίας Χέρμπερτ Κικλ σήμερα το πρωί πριν την έναρξη της Συνόδου δεν προέκυψε κάτι ουσιαστικό.Οι τρεις υπουργοί συμφώνησαν μεν σε κοινές συνεδριάσεις τεχνικών κλιμακίων των τριών χωρών, στα επίμαχα όμως θέματα εξακολουθεί να επικρατεί διάσταση απόψεων. Στόχος του Χορστ Ζεεχόφερ είναι να πετύχει την επαναπροώθηση προσφύγων στην Ιταλία εφόσον έχουν αιτηθεί προηγουμένως άσυλο εκεί ή απευθείας στη χώρα διέλευσης, δηλαδή της Αυστρίας, μέσω της οποίας οι πρόσφυγες έρχονται στη Γερμανία. Τόσο η Ρώμη όσο και η Βιέννη αρνούνται μια τέτοιου είδους διευθέτηση. Ο κ. Ζεεχόφερ αναμένει πάντως δύσκολες συνομιλίες και έκανε λόγο για «ηράκλειο άθλο».Ο γερμανός υπουργός Εσωτερικών ανακοίνωσε ότι στο Ίνσμπρουκ θα συναντηθεί και με τον ευρωπαίο επίτροπο Μεταναστευτικής Πολιτικής Δημήτρη Αβραμόπουλο ώστε να ενημερωθεί για την πορεία της εφαρμογής της απόφασης της πρόσφατης Συνόδου Κορυφής της ΕΕ. Ένα από τα μέτρα της απόφασης αφορά τη δημιουργία μονίμων κέντρων ασύλου σε κράτη εκτός ΕΕ. Ο στόχος μάλλον δύσκολα θα πραγματοποιηθεί, τουλάχιστον σε ό,τι αφορά ευρωπαϊκές χώρες. Μετά την Αλβανία και η ΠΓΔΜ εκφράζεται αρνητικά. Σε συνέντευξη του στη Welt o υπουργός Εξωτερικών της χώρας Νικόλα Ντιμιτρόφ δηλώνει ότι για όσο διάστημα η χώρα του δεν είναι μέλος της ΕΕ δεν πρόκειται να αναλάβει «τέτοιο φορτίο».